ཤ་མོག་མོག་ནི།ཟོག་ཤ་གསར་བ་དང་ཟོག་ཚིལ་རྙིད་པ།ཡང་ན་སྐམ་པོ་མཉམ་དུ་གཙབས་པར་བྲོ་རྫས་ཚྭ་དང་།གཡེར་མ།ཙོང་བཅས་བླུགས་ཏེ་སྙོམ་པར་དཀྲུག།དེ་ནས་གྲོ་ཕྱེ་བརྫིས་པ་ཅུང་ཟད་བསྙལ་བའི་རྗེན་ལེབ་ཏུ་བཏུམས་ནས་བཅོས་པ་རླངས་བཙོ་བྱས་ནས་གྲུབ་པོ།།ཤ་མོག་ཁུ་བ་ཅན་ནི།ནང་རྫོང་གོང་ལྟར་ལ་ཁུ་བ་མང་ཐབས་སུ་ཆུ་མང་ཙམ་བླུགས་ནས་སྐྱོ་མ་ལྟ་བུ་བྱ།སྣུམ་ཆེ་བའི་ཐབས་ཚིལ་མང་ཙམ་གཏུབ།གྲོ་ཕྱེས་ཆུ་མི་འཐུང་བའི་ཐབས་བཙགས་གྲོ་སྤུས་ལེགས་ཆུ་ཚ་པོས་སྣུར་ཤ་ཆོད་པར་བརྫིས་པའི་ཕྱེ་ལེབ་སྲབ་མོ་བྱ།མོག་མོག་གི་ནང་དུ་རླངས་བཙོ་བྱེད་སྐབས་རླངས་ཆུ་འབབ་ཐབས་སུ་མོག་མོག་ཁུག་མ་ཁ་མ་བསུབས་པ་ལྟ་བུའི་བར་སྟོང་བཞག་ནས་རླངས་བཙོ་བྱ་བ་སྟེ།ཤ་མོག་སྔ་མའི་གྲོ་ཕྱེ་འབོལ་རྫས་ཀྱི་ཆུས་བརྫིས་པའམ་སྐྱུར་ཕབ་ནས་བསྙལ་བ་སོགས་ཀྱིས་འབོལ་ཐབས་བྱ་ལ།ཤ་མོག་ཁུ་བ་ཅན་ནི་དེ་ལས་ལྡོག་པའོ།།